ሪያና ፓኔራስ የጠቀሱት እና በገለልተኛ ከፍተኛ ባለሙያዎች የተጠናቀረው የሰላም ማስከበር ተልዕኮ ግምገማ በአራት ዘርፎች ማሻሻያዎች ሊደረጉ ይገባል ከሚል መደምደሚያ ላይ ደርሷል። በ94 ገፆች የተቀነበበው ግምገማ የሰላም ማስከበር ተልዕኮ የፖለቲካ ሒደትን የመደገፍ ሰፊ ሚና አንድ አካል ሊሆን ይገባል የሚል ጥቆማ ሰጥቷል። የሰላም ማስከበር ተልዕኮው ለነባራዊ ሁኔታ ምላሽ የሚሰጥ ሊሆን ይገባል ያለው ግምገማ ጸጥታ እና ደኅንነትን ለማረጋገጥ የተባበሩት መንግሥታት በአጋርነት እንዲሰራ ጥቆማ አቅርቧል። የተባበሩት መንግሥታት በሰላም ማስከበር ተልዕኮዎቹ መስክ ተኮር እና ሰዎችን ማዕከል ሊያደርግ ይገባል ሲልም አትቷል። አቶ ብሩክ መኮንን የተሰሩት ጥናቶች የተባበሩት መንግሥታት ተልዕኮዎች ከሰላም ማስከበር የዘለለ ሚና እንዲኖራቸው የታቀዱ ናቸው ሲሉ ይናገራሉ።
